กวีประชาไท: ถ่อย เถื่อน สถุล กร่าง
แหล่งกำเนิดเกิดเรื่องเล่าเอามาเขียน เรื่องแปลงเปลี่ยนเวียนวนค้นคิดเห็นจึงเอาใจเข้าไปจับกับประเด็น เอามาเค้นเส้นทางก้าวย่างไปเรื่องจริง ๆ สิ่งใดได้บังเกิด พาเรื่องเปิดเห็นความจริงสิ่งโปร่งใสถนัดมองผองทุกข์ สุขในใจ ก็เค้นให้ชัดเจนเค้นออกมาเพราะเกิดแก่เจ็บตายความหมายมาด มนุษย์ชาติมีนักปราชญ์ มีศาสนามียึดมั่น มีบัญญัติ มีอัตตา มีศรัทธาบูชา มีอารามบรรพชนค้นคว้ามาอย่างหนัก ได้ปักหลักสิ่งศักดิ์สิทธิ์ผิดต้องห้ามเมื่อถึงยุคปัจจุบันอันคุกคาม มากคำถามตามราวีที่ศรัทธาต้นเหตุแห่งความคิด ผลิตปราชญ์ ธรรมชาติเชื่อมโยงจรรโลงค่าประวัติศาสตร์สังคมบ่มชีวา ปราชญ์ทายท้าถึงที่สุดยุติธรรมแต่ละยุคทุกสมัยไม่หยุดพัก คนเป็นนักคิดค้นคว้าแต่ป่าถ้ำคนยังเถื่อนและกร่าง พรางเงื่อนงำ การกระทำสะท้อนนึกดึกดำบรรพ์คนเกิดมาเสรีมีปราชญ์กล่าว มีเรื่องราวยาวเหยียดให้เครียดขันถ่อยเถื่อนกร่างต่างจากปราชญ์อาตมัน คนละชั้นเชิงชีวิตติดพันตนคนเป็นปราชญ์อาจเซื่อง ๆ แต่เรื่องใหญ่ ความรู้ให้กระจ่างทางสับสนคนเถื่อนกร่างอย่างผู้นำทำอับจน เรื่องของคนวนเถื่อนกร่างต่างปราชญ์เอย
แหล่งกำเนิดเกิดเรื่องเล่าเอามาเขียน เรื่องแปลงเปลี่ยนเวียนวนค้นคิดเห็นจึงเอาใจเข้าไปจับกับประเด็น เอามาเค้นเส้นทางก้าวย่างไปเรื่องจริง ๆ สิ่งใดได้บังเกิด
กวีประชาไท,ธุลีดาวหาง